**ELŐTERJESZTÉS**

**Kőszeg Város Önkormányzata Képviselő-testülete**

**2024. január 24-i ülésének**

**… napirendi pontjához**

Tisztelt Képviselő-testület!

A Képviselő-testület a 2023. november 30-i ülésén döntés született arról, hogy az önkormányzat tulajdonát képező, a Jurisics Miklós Ipari Park területén lévő 2869/28 és 2869/29 hrsz-ú ipartelepekre kiírt pályázati hirdetmény garanciák beépítésével kerüljön vissza a Képviselő-testület elé.

Mint ismert a TOP-1.1.1-16-VS1-2018-00003 számú „Jurisics Miklós Ipari Park fejlesztése Kőszegen” című pályázat keretében az 2869/28 és 2869/29 hrsz-ú önkormányzati tulajdonú ipartelepek közműellátottsága megvalósult, valamint a megközelítéséül szolgáló útterület kiépítése megtörtént. A pályázatban tett vállalások szerint a fenntartási idő végéig ezek értékesítését végre kell hajtani, így a tavalyi év folyamán ennek érdekében többször is lépéseket tettünk a Vagyonrendelet Versenyeztetési Szabályzatában foglaltak szerint pályázati felhívás közzétételével. Sajnos a kiírt eljárások ajánlatok hiányában eredménytelenül zárultak.

A Vagyonrendelet 20. § (5) bekezdése rendelkezik arról, hogy kétszeri sikertelen pályáztatás után a döntéshozó testület új eljárást köteles lefolytatni, amely során az eredeti értékbecslést felülvizsgálhatja, a vagyontárgy árát legfeljebb 25 %-kal csökkentheti és részletfizetést engedélyezhet.

A kiírásra kerülő pályázati hirdetményben rögzítettük a pályázaton való részvétel feltételeként, hogy a fejlesztett ingatlanon székhelyet, vagy telephelyet kell létesíteni. Ez az Ipari Park pályázat vállalásai közt szerepelt, így ezt mindenképpen kötelező előírni.

Beépítésre került a hirdetménybe, hogy a szerződéskötést követő 5 éves időtartamra a fejlesztett területre elidegenítési és terhelési tilalom kerül bejegyzésre, továbbá az egy éven belüli részletfizetés lehetőségét is belefoglaltuk a bírálati szempontok közé.

Kérjük a Tisztelt Képviselő-testületet, hogy az előterjesztést megtárgyalni és döntését meghozni szíveskedjen.

Kőszeg, 2024. január 12.

A polgármester nevében:

**Németh Ildikó s.k.**

városüzemeltetési osztályvezető



1. **HATÁROZATI JAVASLAT**
2. Kőszeg Város Önkormányzatának Képviselő-testülete az önkormányzat vagyonáról és a vagyonnal való gazdálkodás szabályairól szóló 1/2007. (II. 2.) önkormányzati rendelet 20. § (5) bekezdésében foglalt jogkörével élve a Kőszeg Város Önkormányzatának tulajdonában lévő Kőszeg, 2869/28 hrsz, összesen 6717 m2 nagyságú ipartelep megnevezésű ingatlant a Képviselő-testület 24/2023. (II.15.) képviselő-testületi határozatában elrendelt versenyeztetési eljárás útján értékesíti az ingatlanforgalmi értékbecslésben szereplő nettó 38.300.000,- Ft …..%-ával csökkentett, …………,- Ft induló vételáron, a mellékletben foglalt pályázati hirdetmény alapján.
3. Kőszeg Város Önkormányzatának Képviselő-testülete felhatalmazza a polgármestert az önkormányzat ügyvédje által elkészítendő adásvételi szerződés aláírására.

Felelős: Básthy Béla polgármester

Határidő: folyamatos



1. **HATÁROZATI JAVASLAT**
2. Kőszeg Város Önkormányzatának Képviselő-testülete az önkormányzat vagyonáról és a vagyonnal való gazdálkodás szabályairól szóló 1/2007. (II. 2.) önkormányzati rendelet 20. § (5) bekezdésében foglalt jogkörével élve a Kőszeg Város Önkormányzatának tulajdonában lévő Kőszeg, 2869/29 Hrsz, összesen 7459 m2 nagyságú ipartelep megnevezésű ingatlant a Képviselő-testület 25/2023. (II.15.) képviselő-testületi határozatában elrendelt versenyeztetési eljárás útján értékesíti az ingatlanforgalmi értékbecslésben szereplő nettó 42.500.000,- Ft …..%-ával csökkentett, …………,- Ft induló vételáron, a mellékletben foglalt pályázati hirdetmény alapján.
3. Kőszeg Város Önkormányzatának Képviselő-testülete felhatalmazza a polgármestert az önkormányzat ügyvédje által elkészítendő adásvételi szerződés aláírására.

Felelős: Básthy Béla polgármester

Határidő: folyamatos

